Tietotekniikan+Esimerkkikoe


 * Paluu Tietotekniikan perusteet -etusivulle**

** Monivalintakysymykset ﻿ **
** Tietokoneen rakenne ja kokoonpano: ** ** Mitkä kaksi seuraavista laitteista ja ohjelmista tarvitset katsellaksesi cd-levylle tallennettuja valokuvia? **

1. Sisäinen modeemi 2. Kuvanlukija eli skanneri 3. Cd-asema 4. Kuvankatselu/muokkausohjelma 5. Digitaalikamera

** Tietokoneen toimintaperiaate: Alla on käyttöjärjestelmää koskevia väittämiä. **
 * Valitse niistä kaksi oikeaa vaihtoehtoa. **

1. Virran kytkemisen jälkeen tietokoneen käynnistysohjelma testaa keskusmuistin ja lisälaitteiden kytkennät ja antaa virheilmoituksen, jos havaitsee virheen. 2. Käynnistämisen jälkeen tietokone etsii käyttöjärjestelmää CD-asemasta ja ilmoittaa jos se on tyhjä. 3. Kun tietokone löytää käyttöjärjestelmän, se ladataan kiintolevylle. 4. Kannettaviin tietokoneisiin tulee hankkia erilaiset käyttöjärjestelmät kuin pöytäkoneisiin. 5. Käyttöjärjestelmän avulla hallitaan tietokonelaitteistoa.

**Tietoverkkojen peruskäsitteiden ymmärtäminen: Mikä on IP-osoite?**

1. Virtuaalinen postilokero 2. Internetiin liitetyn tietokoneen osoite, oma yksilöity numerosarja 3. Sähköpostiosoitteen formaatti 4. Internet-operaattorin tarjoama verkkopalvelu 5. Selainohjelman tulkitsema html-koodi 6. Maksuton internet-sähköposti

**Tietoturva: Mitkä kaksi seuraavista täyttävät hyvän salasanan kriteerit?**

1. EtunimiSukunimi 2. Isoäidin syntymäaika 3. Mahdollisimman pitkä 4. Kirjaimia, numeroita, erikoismerkkejä yhdisteltynä 5. Lemmikkieläimen nimi ja syntymävuosi

** Sähköinen asiointi: Mitkä kaksi seuraavista ovat yleisesti käytettyjä sähköisiä palveluja? **

1. Pankki 2. Suutari 3. Verkkokaupat 4. Apteekki 5. Eläinlääkäri

**Sosiaalinen media: Mitä tarkoittaa medialukutaito?**

1. Kykyä lukea sujuvasti lehtiä. 2. Kykyä lukea ja tulkita erilaisten sähköisten kanavien tuottamia tai näyttämiä sisältöjä. 3. Mahdollisuutta antaa omia ideoitaan mainostajien käyttöön. 4. Kykyä käyttää hymiöitä mahdollisimman monipuolisesti.

**Tekijänoikeudet: Mitkä kaksi seuraavista teosten kopiointiin liittyvistä väitteistä pitävät paikkansa?**

1. CD-levyistä saa tehdä muutaman kopion yksityistä käyttöä varten, jos kopioiminen voi tapahtua tehokasta teknistä suojausta murtamatta tai kiertämättä. 2. internetistä löytyviä nuotteja voi vapaasti kopioida ja jakaa eteenpäin. 3. Tietokoneohjelmien kopioiminen on laillista. 4. Teoksia saa ladata omaan käyttöön internetistä, jos ne on siellä saatettu yleisön saataviin laillisesti. 5. Verkkokaupasta ostetun tiedoston voi kopioida työpaikan verkkoon kaikkien käyttöön.

**Ergonomia: Mitkä kaksi seuraavista verkkosivuja koskevista väittämistä noudattavat esteettömyyden periaatteita?**

1. Kaikki linkit ovat muodossa ”Klikkaa tästä”. 2. Sivuilla on paljon isoja, paljon tekstiä ja kuvia sisältäviä taulukoita. 3. Sivustolla voi liikkua yhtä helposti hiiren ja näppäimistön avulla. 4. Tekstissä käytetään paljon vierasperäisiä sanoja ja ammattitermejä. 5. Jokaiselle kuvalle on määritelty tekstivaihtoehto, ns. Alt-teksti.

Avoimet kysymykset 1. Aiot ostaa ystävällesi lahjaksi tietokonepelin. Mitä asioita sinun pitää tietää ystäväsi tietokoneesta, jotta voit ostaa ohjelman?

2. Mainitse vähintään kolme asiaa, joihin näyttöpäätetyöskentelijän ergonomiassa tulee kiinnittää huomiota.